आईएसआई है हक्कानी गुट के संपर्क में : पाक सेना  
पाकिस्तानी सेना ने माना है आईएसआई हक्कानी गुट के संपर्क में है लेकिन वो उसका समर्थन नहीं कर रही है।
पाकिस्तानी सेना ने माना है आईएसआई हक्कानी गुट के संपर्क में है लेकिन वो उसका समर्थन नहीं कर रही है। पाकिस्तानी सेना के प्रवक्ता मेजर जनरल अतहर अब्बास ने एक अमेरिकी टीवी चैनल को दिए इंटरव्यू में कहा कि कोई भी खुफिया एजेंसी किसी सरकार विरोधी गुट या फिर आतंकवादी संगठन के साथ सकारात्मक नतीजों के लिए संपर्क में रहती है।   उन्होंने कहा कि अगर कोई पाकिस्तान पर ये आरोप लगाए कि वो हक्कानी नेटवर्क के साथ संबंध स्थापित करने वाला इकलौता देश है तो ये गलत है क्योंकि हक्कानी नेटवर्क से दूसरे देशों का भी संपर्क है हालांकि उन्होंने उन देशों के नाम नहीं बताए। अतहर अब्बास के मुताबिक अमेरिका ने इस बात के कोई सबूत नहीं दिए हैं कि आईएसआई हक्कानी नेटवर्क की मदद करती है।